এ মহাবিশ্বের তুলনায় নিজেকে অতি ক্ষুদ্র বলে মনে হয় শাহের নাজিমের। এত ক্ষুদ্র যেন একটি পিঁপড়াকে এক ট্রিলিয়ন বা দশ হাজার কোটি টুকরো করলে যে রকম আকার থাকার কথা নিজেকে তার চেয়েও অতি ক্ষুদ্র মনে হয়। এই মহাবিশ্বের বিস্তৃতি এত ব্যাপক যার পরিমাপ করা তো দূরের কথা, চিন্তা করাও মানুষের পক্ষে কোন দিনও সম্ভব নয়। একমাত্র মহান আল্লাহ্ ছাড়া আর কারো পক্ষে চিন্তা করাও সম্ভব নয়। এসব চিন্তা করতে করতে এতই মগ্ন হয়ে গিয়েছিল যে নাজিমের পেছনে কখন একজন জ্বলজ্যান্ত মানুষ এসে দাঁড়িয়েছে তা খেয়ালই করলো না।